|  |
| --- |
|  |
| **GULBENES NOVADA PAŠVALDĪBA** |
| Reģ.Nr.90009116327 |
| Ābeļu iela 2, Gulbene, Gulbenes nov., LV-4401 |
| Tālrunis 64497710, mob.26595362, e-pasts: dome@gulbene.lv, www.gulbene.lv |

**GULBENES NOVADA DOMES LĒMUMS**

Gulbenē

|  |  |
| --- | --- |
| **2023.gada 31.augustā** | **Nr. GND/2023/** |
|  | **(protokols Nr. ; .p.)** |

**Par nekustamā īpašuma Ozolu iela 6B, Gulbene, Gulbenes novads, nosacītās cenas un izsoles starp pirmpirkuma tiesīgajām personām noteikumu apstiprināšanu**

Gulbenes novada dome 2023.gada 29.jūnijā pieņēma lēmumu Nr. GND/2023/609 “Par nekustamā īpašuma Ozolu iela 6B, Gulbene, Gulbenes novads, atsavināšanu” (protokols Nr. 9; 54.p.), ar kuru nolēma nodot atsavināšanai kā starpgabalu Gulbenes novada pašvaldībai piederošo nekustamā īpašuma Ozolu iela 6B, Gulbene, Gulbenes novads, kadastra numurs 5001 002 0291, sastāvā ietilpstošo zemes vienību ar kadastra apzīmējumu 5001 002 0291, 498 kv.m. platībā, un uzdeva Gulbenes novada domes Īpašuma novērtēšanas un izsoļu komisijai organizēt nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada domes sēdē.

Sabiedrība ar ierobežotu atbildību “DZIETI”, reģistrācijas Nr.42403010964, juridiskā adrese: Zemnieku iela 5, Rēzekne, LV–4601, sastādīja atskaiti (saņemta Gulbenes novada pašvaldībā 2023.gada 28.jūlijā un reģistrēta ar Nr. GND/4.18/23/2088-D) par nekustamā īpašuma Ozolu iela 6B, Gulbene, Gulbenes novads, kadastra numurs 5001 002 0291, tirgus vērtību.

Atbilstoši Publiskas personas mantas atsavināšanas likuma 14.panta otrajai daļai, noteikts, ka šā likuma 4.panta ceturtajā daļā minētās mantas atsavināšana izsludināma šajā likumā noteiktajā kārtībā (11.pants), uzaicinot attiecīgās personas mēneša laikā iesniegt pieteikumu par nekustamā īpašuma pirkšanu; ja norādītajā termiņā no minētajām personām ir saņemts viens pieteikums, izsoli nerīko un ar šo personu slēdz pirkuma līgumu par nosacīto cenu. Savukārt, saskaņā ar šī likuma 14.panta trešo daļu, ja pieteikumu par nekustamā īpašuma pirkšanu noteiktajā termiņā iesniegušas vairākas šā likuma 4.panta ceturtajā daļā minētās personas (izņemot šā likuma 44.panta ceturtajā daļā un 45.pantā minētos gadījumus), tiek rīkota izsole starp šīm personām šajā likumā noteiktajā kārtībā.

Ņemot vērā Gulbenes novada domes Īpašuma novērtēšanas un izsoļu komisijas 2023.gada 10.augusta sēdes lēmumu, protokols Nr. GND/2.7.2/23/113, pamatojoties uz Pašvaldību likuma 10.panta pirmās daļas 16.punktu, kas nosaka, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu, savukārt šā likuma 10.panta pirmās daļas 21.punktu, kas nosaka, ka tikai domes kompetencē ir pieņemt lēmumus citos ārējos normatīvajos aktos paredzētajos gadījumos, Publiskas personas mantas atsavināšanas likuma 37.panta pirmās daļas 4.punktu, kas nosaka, ka pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona; šajā gadījumā pārdošanas cena ir vienāda ar nosacīto cenu, 37.panta piekto daļu, kas nosaka, ka, ja nekustamo īpašumu pārdod par brīvu cenu šā likuma 4.panta ceturtajā daļā minētajām personām, institūcija, kas organizē nekustamā īpašuma atsavināšanu ([9.pants](http://likumi.lv/doc.php?id=68490#p9)), nosūta tām atsavināšanas paziņojumu, Publiskas personas mantas atsavināšanas likuma 3.panta pirmās daļas 1.punktu un otro daļu, 4.panta ceturtās daļas 1.punktu, 10.pantu, 15.pantu, atklāti balsojot: PAR – \_\_\_; PRET - \_\_\_; ATTURAS - \_\_\_, Gulbenes novada dome NOLEMJ:

1. APSTIPRINĀT Gulbenes novada pašvaldībai piederošā nekustamā īpašuma Ozolu iela 6B, Gulbene, Gulbenes novads, kadastra numurs 5001 002 0291, kas sastāv no zemes vienības ar kadastra apzīmējumu 5001 002 0291, 498 kv.m. platībā, nosacīto cenu 1400 EUR (viens tūkstotis četri simti *euro*).
2. APSTIPRINĀT Gulbenes novada pašvaldībai piederošā nekustamā īpašuma Ozolu iela 6B, Gulbene, Gulbenes novads, kadastra numurs 5001 002 0291, izsoles noteikumus (pielikums), kas ir šī lēmuma neatņemama sastāvdaļa.

3. NOTEIKT, ka atsavināšanas procesu organizē un veic Gulbenes novada domes Īpašuma novērtēšanas un izsoļu komisija Publiskas personas mantas atsavināšanas likumā noteiktajā kārtībā.

Gulbenes novada domes priekšsēdētājs A.Caunītis

Sagatavoja: L.Bašķere

Pielikums 31.08.2023. Gulbenes novada domes lēmumam Nr. GND/2023/\_\_

**Gulbenes novada pašvaldības nekustamā īpašuma –**

**ozolu iela 6B, Gulbene, Gulbenes novads,**

**IZSOLES STARP PIRMPIRKUMA TIESĪGAJĀM PERSONĀM NOTEIKUMI**

1. **Vispārīgie noteikumi**
   1. Šie noteikumi nosaka kārtību, kādā tiek atsavināts Gulbenes novada pašvaldības nekustamais īpašums Ozolu iela 6B, Gulbene, Gulbenes novads, kadastra numurs 5001 002 0291, (turpmāk – Objekts) un rīkota mutiskā izsole ar augšupejošu soli starp pirmpirkuma tiesīgajām personām pircēja noteikšanai.
   2. Izsole notiek ievērojot Pašvaldību likumu, Publiskas personas mantas atsavināšanas likumu un šos izsoles noteikumus.
   3. Objekta izsoli rīko Gulbenes novada domes izveidotā Īpašuma novērtēšanas un izsoļu komisija (turpmāk – Izsoles komisija).
   4. Ziņas par izsolē atsavināmo Objektu:
      1. Objekts: Gulbenes novada pašvaldības nekustamais īpašums Ozolu iela 6B, Gulbene, Gulbenes novads, kadastra numurs 5001 002 0291, kas sastāv no zemes vienības ar kadastra apzīmējumu 5001 002 0291, 498 kv.m. platībā. Objekta atrašanās vieta un izvietojums atspoguļoti izsoles noteikumiem pievienotajā zemes robežu plānā.
      2. Atbilstoši ierakstam Vidzemes rajona tiesas Gulbenes pilsētas zemesgrāmatas nodalījumā Nr. 100000327859 Gulbenes novada pašvaldības īpašuma tiesības uz Objektu ir nostiprinātas 2007.gada 20.februārī ar Gulbenes zemesgrāmatu nodaļas lēmumu.
      3. Objektam nav noteikti īpaši izmantošanas nosacījumi.
      4. Objektam – starpgabalam piegul šādas zemes vienības:

- zemes vienība ar kadastra apzīmējumu 5001 002 0030;

- zemes vienība ar kadastra apzīmējumu 5001 002 0116.

* + 1. Pirmpirkuma tiesības uz Objekta iegādi, ir šo noteikumu 1.4.4. apakšpunktā minēto zemes vienību īpašniekiem (atbilstoši Civillikuma 994. pantam par nekustamā īpašuma īpašnieku atzīstams tikai tas, kas par tādu ierakstīts zemesgrāmatā) (turpmāk – Pirmpirkuma tiesīgā persona).
  1. Sludinājums par Objekta atsavināšanu izsolē tiek publicēts Latvijas Republikas oficiālajā izdevumā “Latvijas Vēstnesis”, Gulbenes novada pašvaldības bezmaksas izdevumā “Gulbenes novada ziņas”, laikrakstā “Dzirkstele”, Gulbenes novada pašvaldības tīmekļa vietnē [www.gulbene.lv](http://www.gulbene.lv). Vienlaikus ar sludinājumu pirmpirkuma tiesīgajām personām tiek nosūtīts paziņojums par izsoli, norādot, ka pirmpirkuma tiesības tā var izmantot tikai tad, ja rakstveidā iesniedz pieteikumu sludinājumā norādītajā termiņā.
  2. Ar izsoles noteikumiem var iepazīties Gulbenes novada pašvaldības tīmekļa vietnē [www.gulbene.lv](http://www.gulbene.lv).
  3. Interesenti, no sludinājuma publicēšanas dienas līdz sludinājumā norādītajam pieteikumu iesniegšanas termiņa pēdējam datumam, ir tiesīgi iepazīties ar Objektu, tā tehniskajiem rādītājiem – dokumentiem, kuri raksturo Objektu un ir pašvaldības rīcībā, iepriekš sazinoties pa tālruni 64474919 (Gulbenes novada pašvaldības administrācijas Īpašumu pārraudzības nodaļas vecākā zemes lietu speciāliste L.Bašķere) vai tālruni 25728123 (Gulbenes novada Gulbenes pilsētas pārvaldes nekustamā īpašuma pārvaldnieks K.Rakstiņš).
  4. Ja pieteikumu par Objekta pirkšanu viena mēneša laikā no sludinājuma publicēšanas oficiālajā izdevumā “Latvijas Vēstnesis” iesniegušas vairākas pirmpirkuma tiesīgās personas, tiek rīkota izsole starp šīm personām šo izsoles noteikumu noteiktajā kārtībā.
  5. Gadījumā, ja mēneša laikā no sludinājuma publicēšanas oficiālajā izdevumā “Latvijas Vēstnesis” ir saņemts viens pieteikums no pirmpirkuma tiesīgās personas, izsoli nerīko un ar šo personu (personām) slēdz pirkuma līgumu par atsavināmā Objekta pārdošanu par nosacīto cenu.
  6. Ja izsludinātajā termiņā pieteikumu par Objekta pirkšanu neiesniedz neviena pirmpirkuma tiesīgā persona, tiks izsludināta un rīkota mutiska atklāta izsole ar augšupejošu soli, dalībai kurā varēs pieteikties jebkura persona. Šajā gadījumā pirmpirkuma tiesības nevarēs izmantot, taču pirmpirkuma tiesīgās personas ir tiesīgas iegādāties nekustamo īpašumu izsolē vispārējā kārtībā.

1. **Izsoles veids, maksājumi un samaksas kārtība**
   1. Objekta atsavināšanas veids ir mutiska izsole ar augšupejošu soli.
   2. Maksāšanas līdzekļi – 100% *euro*.
   3. Objekta izsoles nosacītā cena (izsoles sākumcena) 1400 EUR (viens tūkstotis četri simti *euro*).
   4. Objekta nodrošinājums tiek noteikts 10% apmērā no izsoles nosacītās cenas, t.i., 140 EUR (viens simts četrdesmit *euro*). Pirmpirkuma tiesīgajai personai, kura vēlas piedalīties izsolē, Objekta nodrošinājums jāiemaksā pirms pieteikuma iesniegšanas, bezskaidras naudas norēķinu veidā, Gulbenes novada pašvaldības, reģistrācijas Nr.90009116327, kontā Nr.LV81UNLA0050019845884, AS “SEB banka”, norādot maksājuma mērķi “Nekustamā īpašuma Ozolu iela 6B, Gulbene, Gulbenes novads, izsoles nodrošinājums”. Nodrošinājums uzskatāms par iesniegtu dienā, kad attiecīgā naudas summa ir saņemta norādītajā bankas kontā.
   5. Objekta izsoles solis tiek noteikts 5% apmērā no sākumcenas, t.i., 70 EUR (septiņdesmit *euro*).
2. **Izsoles dalībnieki**
   1. Par Izsoles dalībnieku var kļūt Pirmpirkuma tiesīgā persona, kura:
      1. viena mēneša laikā no sludinājuma publicēšanas oficiālajā izdevumā “Latvijas Vēstnesis” par Objekta atsavināšanu ir iesniegusi pieteikumu par pirmpirkuma tiesību izmantošanu;
      2. .
   2. Par izsoles dalībnieku var kļūt šo noteikumu 3.1.punktā minētā persona, kura līdz 4.2.punktā norādītajam reģistrācijas brīdim ir iemaksājusi šo noteikumu 2.4.punktā noteikto nodrošinājumu, izsoles noteikumos noteiktajā termiņā iesniegusi pieteikumu un izpildījusi visus Objekta izsoles priekšnoteikumus, kurai nav Valsts ieņēmuma dienesta administrēto nodokļu (nodevu) parādu Latvijas Republikā vai valstī, kurā tā reģistrēta, tajā skaitā, valsts sociālās apdrošināšanas iemaksu parādi, kas kopsummā pārsniedz 150 EUR, kā arī nav maksājumu (nodokļi, nomas maksājumi utt.) parādu attiecībā pret Gulbenes novada pašvaldību.
3. **Izsoles pretendentu reģistrācija Izsoļu dalībnieku reģistrā**
   1. Izsoles komisija sastāda izsoles dalībnieku sarakstu, kurā fiksē izsoles pretendentus pieteikumu iesniegšanas secībā.
   2. Pieteikums par pirmpirkuma tiesību izmantošanu kopā ar izsoles noteikumos nosauktajiem dokumentiem iesniedzams personīgi Gulbenes novada valsts un pašvaldības vienotajā klientu apkalpošanas centrā vai nosūtot pa pastu ar norādi “Pieteikums nekustamā īpašuma izsolei” (Gulbenes novada pašvaldība, Ābeļu iela 2, Gulbene, Gulbenes novads, LV – 4401), vai elektroniski (pieteikums, kas parakstīts ar drošu elektronisko parakstu) uz e-pasta adresi: [dome@gulbene.lv](mailto:dome@gulbene.lv), līdz **2023.gada 5.oktobra plkst.15.00**.
   3. Ja uz kādu no Objektam piegulošo zemes vienību zemesgrāmatā ir nostiprinātas īpašumtiesības vairākām personām, tad nepieciešams iesniegt pieteikumu visu kopīpašnieku vārdā.
   4. Lai reģistrētos par izsoles dalībnieku izsoles noteikumos noteiktajā termiņā jāiesniedz:
      1. Pieteikums par pirmpirkuma tiesību izmantošanu, kurā jānorāda: vārds, uzvārds, personas kods vai dzimšanas datums (personai, kurai nav piešķirts personas kods), kontaktadrese, personas papildu kontaktinformācija – elektroniskā pasta adrese un tālruņa numurs (ja tāds ir);
      2. maksājuma uzdevums par nodrošinājuma naudas samaksu.
   5. Pirms pretendenta reģistrēšanas izsoles dalībnieku sarakstā Izsoles komisija attiecībā uz fizisku personu pārbaudīs informāciju par tās saimniecisko darbību, Valsts ieņēmumu dienesta administrēto nodokļu parādiem, tajā skaitā valsts sociālās apdrošināšanas obligāto iemaksu parādiem, kas kopsummā pārsniedz 150 eiro, iegūstot informāciju Valsts ieņēmumu dienesta administrēto nodokļu (nodevu) parādnieku datubāzē. Faktu, ka informācija iegūta minētajā datubāzē, apliecina izdruka no šīs datubāzes, kurā fiksēts informācijas iegūšanas laiks. Kā arī, Izsoles komisija pārbaudīs informāciju attiecībā uz fizisku personu, vai tai nav maksājumu (nodokļi, nomas maksājumi utt.) parādu attiecībā pret Gulbenes novada pašvaldību.
   6. Izsoles pretendents netiek reģistrēts izsoles dalībnieku reģistrā, ja:
      1. ir jau beidzies pretendentu reģistrācijas termiņš;
      2. pretendents neatbilst šo noteikumu 3.1.punktā minētajiem nosacījumiem;
      3. ja nav iesniegti šo noteikumu 4.4.punktā norādītie dokumenti;
      4. iesniegtajos dokumentos norādītas nepatiesas ziņas;
      5. konstatēts, ka pretendentam ir izsoles noteikumu 4.5.punktā minētās parādsaistības;
      6. Gulbenes novada pašvaldības norādītajā bankas kontā nav saņemta nodrošinājuma nauda.
4. **Izsoles norise**
   1. Ja mēneša laikā kopš sludinājuma publicēšanas oficiālajā izdevumā “Latvijas Vēstnesis” ir saņemts viens pieteikums no pirmpirkuma tiesīgās personas, kura minēta Publiskas personas mantas atsavināšanas likuma 4.panta ceturtās daļas 1.punktā, izsoli nerīko un ar šo personu (personām) slēdz pirkuma līgumu par atsavināmā Objekta pārdošanu par nosacīto cenu ar viena soļa paaugstinājumu.
   2. Ja pieteikumu par Objekta pirkšanu viena mēneša laikā iesniegušas vairākas pirmpirkuma tiesīgās personas, kuras minētas Publiskas personas mantas atsavināšanas likuma 4.panta ceturtās daļas 1.punktā un izpildījušas Objekta izsoles noteikumus, izsole tiek rīkota **2023.gada 12.oktobrī plkst.11.20** Gulbenes novada pašvaldības administrācijas ēkā, Ābeļu ielā 2, Gulbenē, Gulbenes novadā, 2.stāva zālē.
   3. Pirms izsoles uzsākšanas, Izsoles komisija pārliecinās par solītāju ierašanos pēc iepriekš sastādītā izsoles dalībnieku saraksta, pēc pases vai personas apliecības pārbaudot izsoles dalībnieka vai tā pilnvarotās personas personību.
   4. Ja kāds izsoles dalībnieks, kurš iekļauts dalībnieku sarakstā, uz izsoles sākuma brīdi nav ieradies izsoles vietā, par to izdarāma atzīme izsoles dalībnieku sarakstā un viņš izslēdzams no tā. Šajā gadījumā iemaksātā nodrošinājuma nauda netiek atmaksāta.
   5. Pirms izsoles sākšanas izsoles dalībnieki paraksta izsoles noteikumus, tādējādi apliecinot, ka pilnībā ar tiem ir iepazinušies un piekrīt tiem.
   6. Izsoles vadītājs atklāj izsoli, raksturo izsolāmo mantu, paziņo izsoles sākumcenu, izsoles soli un informē par solīšanas kārtību.
   7. Izsoles dalībnieki savu piekrišanu iegādāties izsoles Objektu apliecina mutvārdos un rakstiski, parakstoties izsoles dalībnieku reģistrācijas sarakstā par katru nosolīto soli. Tas tiek fiksēts izsoles gaitas protokolā.
   8. Ja izsoles dalībnieku sarakstā reģistrēti divi vai vairāki izsoles dalībnieki, solīšana sākas ar izsoles vadītāja nosaukto cenu, kuru veido izsoles sākumcena, kas paaugstināta par vienu izsoles soli. Solīšana notiek pa vienam izsoles solim, kas noteikts šo noteikumu 2.5.punktā.
   9. Ja kāds izsoles dalībnieks atsakās no turpmākās solīšanas, viņa pēdējā solītā cena tiek apstiprināta ar izsoles dalībnieka parakstu izsoles dalībnieku reģistrācijas sarakstā. Šajā gadījumā izsoles dalībniekam tiek atmaksāta iemaksātā nodrošinājuma nauda.
   10. Izsole ar augšupejošu soli turpinās, līdz kāds no tās dalībniekiem nosola visaugstāko cenu. Šajā gadījumā izsole tiek izsludināta par pabeigtu.
   11. Ja izsolē piedalās divi vai vairāki dalībnieki un neviens no viņiem nav pārsolījis izsoles sākumcenu vai arī cenu, kas izveidojusies palielinot izsoles sākumcenu, izsole atzīstama par nenotikušu, bet iemaksātā nodrošinājuma nauda netiek atmaksāta izsoles dalībniekiem. Šādā gadījumā rīkojama izsole ar augšupejošu soli, dalībai, kurā varēs pieteikties jebkura persona.
   12. Ja Izsole atzīta par spēkā neesošu vai nenotikušu un Izsoli rīko vēlreiz, par Izsoles dalībnieku nedrīkst kļūt persona, kura ir bijusi Izsoles, kas atzīta par spēkā neesošu vai nenotikušu, dalībniece un kura saskaņā ar Izsoles noteikumiem nav tiesīga saņemt atpakaļ iemaksāto Nodrošinājumu.
5. **Izsoles rezultātu apstiprināšana un pirkuma līguma noslēgšana**
   1. Izsoles komisija apstiprina izsoles protokolu septiņu dienu laikā pēc izsoles.
   2. Izsoles dalībniekam par Objektu nosolītā augstākā cena, atrēķinot naudā iemaksāto nodrošinājumu, jāsamaksā divu nedēļu laikā no izsoles dienas, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka” ar atzīmi “Nekustamā īpašuma Ozolu iela 6B, Gulbene, Gulbenes novads, pirkuma maksa”.
   3. Izsoles uzvarētājam nosolītā augstākā summa par Objektu, atrēķinot šo izsoles noteikumu 2.4.punktā noteiktajā kārtībā iemaksāto nodrošinājumu, jāsamaksā divu nedēļu laikā no izsoles dienas, ieskaitot to bezskaidras naudas norēķinu veidā Gulbenes novada pašvaldības kontā Nr.LV81UNLA0050019845884, AS “SEB banka”, ar atzīmi “Nekustamā īpašuma Ozolu iela 6B, Gulbene, Gulbenes novads, pirkuma maksa”.
   4. Ja īpašumu nosolījušais izsoles dalībnieks šo noteikumu 6.2.punktā noteiktajā termiņā nav norēķinājies šajos noteikumos minētajā kārtībā, viņš zaudē tiesības uz nosolīto Objektu. Izsoles nodrošinājums attiecīgajam dalībniekam netiek atmaksāts.
   5. Ja nosolītājs noteiktajā termiņā nav samaksājis nosolīto cenu, par to informē izsoles dalībnieku, kurš nosolījis nākamo augstāko cenu un šim izsoles dalībniekam ir tiesības divu nedēļu laikā no paziņojuma saņemšanas dienas paziņot izsoles rīkotājam par Objekta pirkšanu par paša nosolīto augstāko cenu.
   6. Ja izsoles dalībnieks, kurš nosolījis nākamo augstāko cenu, noteiktajā termiņā paziņo pašvaldībai par Objekta pirkšanu, kā arī veic pirkuma maksājumu, izsoles rīkotājs viņu atzīst par izsoles uzvarētāju.
   7. Ja noteikumu 6.5.punktā noteiktais izsoles dalībnieks no īpašuma pirkuma atsakās vai norādītajā termiņā nenorēķinās par pirkumu, izsole tiek uzskatīta par nenotikušu. Šādā gadījumā rīkojama atkārtota izsole.
   8. Gulbenes novada dome izsoles rezultātus apstiprina ne vēlāk kā trīsdesmit dienu laikā pēc 6.2. vai 6.5.punktā paredzēto maksājumu nokārtošanas.
   9. Gulbenes novada pašvaldība trīsdesmit dienu laikā pēc izsoles rezultātu apstiprināšanas noslēdz ar izsoles uzvarētāju pirkuma līgumu.
   10. Pēc pirkuma līguma parakstīšanas visa dokumentācija, kas saistīta ar Gulbenes novada pašvaldības nekustamo īpašumu, tiek nodota ieguvējam, sastādot par to nodošanas – pieņemšanas aktu.
   11. Nekustamā īpašuma pārreģistrāciju Zemesgrāmatā Pircējs izdara par saviem līdzekļiem.
6. **Nenotikusi izsole**
   1. Objekta izsole uzskatāma par nenotikušu:
      1. ja uz izsoli nav reģistrēts neviens izsoles dalībnieks;
      2. ja neviens izsoles dalībnieks nav pārsolījis izsoles sākumcenu;
      3. ja neviens no izsoles dalībniekiem, kurš atzīts par nosolītāju, neveic pirkuma maksas samaksu šajos noteikumos norādītajā termiņā.

**8. Citi noteikumi**

8.1. Starp izsoles dalībniekiem aizliegta vienošanās, kas varētu ietekmēt izsoles rezultātus un gaitu.

8.2. Izsoles pretendenti piekrīt, ka Izsoles komisija veic personas datu apstrādi, pārbaudot sniegto ziņu patiesumu.

8.3. Iegūtie personas dati tiek apstrādāti ievērojot Fizisko personu datu apstrādes likuma 25.panta pirmo, trešo un ceturto daļu, Eiropas Parlamenta un Padomes 2016. gada 27. aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta 1.punktu), ar mērķi noslēgt pirkuma līgumu ar izsoles uzvarētāju.

Gulbenes novada domes priekšsēdētājs A.Caunītis